b"\n_START_ARTICLE_\nMasia Font Santa\n_START_SECTION_\nDescripci\xc3\xb3\n_START_PARAGRAPH_\nEdifici civil. Masia de planta rectangular coberta a dues vessants amb el carener perpendicular a la fa\xc3\xa7ana, orientada a migdia. La vessant de llevant \xc3\xa9s m\xc3\xa9s llarga que l'altra i el portal es troba descentrat. Consta de planta baixa i dos pisos. A les parts baixes \xc3\xa9s constru\xc3\xafda amb pedra i a les superiors de t\xc3\xa0pia i totxo, est\xc3\xa0 arrebossada deixant els elements de ressalt a pedra vista. L'estat de conservaci\xc3\xb3 \xc3\xa9s bo. L'edificaci\xc3\xb3 es troba envoltada per depend\xc3\xa8ncies agr\xc3\xadcoles.\n_START_SECTION_\nHist\xc3\xb2ria\n_START_PARAGRAPH_\nEs troba a 2 km de la vila, vers el Sud. Es troba a pocs metres del que fou l'antic balneari de Font Santa, on hi havia una deu d'aig\xc3\xbces sulfuroses, estudiades al 1840. El seu propietari, Manuel de Parrella, hi feu construir un balneari el 1847._NEWLINE_Avui el balneari es troba abandonat i semi enrunat, mentre que el mas continua amb les seves tasques agr\xc3\xadcoles._NEWLINE_Es desconeix si el nom del mas era de Font Santa des dels or\xc3\xadgens o va adoptar el nom del balneari al segle XIX."